મહત્ત્વનું એ છે કે આ કોલેજમાં જે સરકારી ધારાધોરણ મુજબ દરેક વિભાગ પ્રમાણે અલગ-અલગ વિભાગો દર્શાવવાના રહે છે. તે આ કોલેજમાં સરકારના નીતિ નિયમ પ્રમાણે છે કે કેમ તે પણ ચકાસવાની જરૂર છે. જ્યારે પણ ઉચ્ચ કક્ષાએ તપાસ કે ઈન્સ્પેક્શન આવે ત્યારે એમ.બી.એ./એમ.સી.એ. ના વિભાગને પણ એન્જીનીયરીંગ કોલેજના વિભાગમાં ધાકપીછોડો કરતા હોવાના આક્ષેપ પણ કર્યા હતા. એસ. એસ. અગ્રવાલ કોલેજમાં મેડીકલનો ક્વોટો મેળવવા માટે બોગસ રીતે કેસ પેપરો અને દર્દીઓ ઉભા કરાયા હોવાના આક્ષેપ કર્યા હતા. સરકાર દ્વારા જે ધારા ધોરણો મેડીકલ કોલેજો માટે જાહેર કરાયા છે, તે ધારા ધોરણો સર કરવા માટે મોટો ખેલ ભજવાયો હતો. તે દરમિયાન એ માટેની તપાસ માટે સંબંધિત વિભાગના અધિકારીઓ આવ્યા હતા. તે સમયે પણ સ્ટાફ/પ્રોફેસરોને જ દર્દીઓ બનાવી નાટક ભજવાયું હતું. તે જ પ્રમાણે કોલેજમાં હોમિયોપેથીક, નર્સિંગ અને ફિઝીયોથેરાપી આ ત્રણ વિભાગોમાં પણ આજ રીતેના ગોટાળા ભોપાળા કરાયા હોવાના પણ આક્ષેપ કર્યા હતા.